Komission tiedonanto Euroopan parlamentille EY:n perustamissopimuksen 251 artiklan 2 kohdan toisen alakohdan mukaisesti neuvoston vahvistamasta yhteisestä kannasta ehdotukseen Euroopan parlamentin ja neuvoston asetukseksi diplomaatti- ja konsuliedustustoille annetun yhteisen konsuliohjeiston muuttamisesta biometristen tunnisteiden käyttöönoton ja viisumihakemusten vastaanoton ja käsittelyn järjestämistä koskevien määräysten osalta /* KOM/2009/0109 lopull. - COD 2006/0088 */





[pic] | EUROOPAN YHTEISÖJEN KOMISSIO | Bryssel 6.3.2009 KOM(2009) 109 lopullinen 2006/0088 (COD) KOMISSION TIEDONANTO EUROOPAN PARLAMENTILLE EY:n perustamissopimuksen 251 artiklan 2 kohdan toisen alakohdan mukaisesti neuvoston vahvistamasta yhteisestä kannasta ehdotukseen Euroopan parlamentin ja neuvoston asetukseksi diplomaatti- ja konsuliedustustoille annetun yhteisen konsuliohjeiston muuttamisesta biometristen tunnisteiden käyttöönoton ja viisumihakemusten vastaanoton ja käsittelyn järjestämistä koskevien määräysten osalta (komission esittämä) 2006/0088 (COD) KOMISSION TIEDONANTO EUROOPAN PARLAMENTILLE EY:n perustamissopimuksen 251 artiklan 2 kohdan toisen alakohdan mukaisesti neuvoston vahvistamasta yhteisestä kannasta ehdotukseen Euroopan parlamentin ja neuvoston asetukseksi diplomaatti- ja konsuliedustustoille annetun yhteisen konsuliohjeiston muuttamisesta biometristen tunnisteiden käyttöönoton ja viisumihakemusten vastaanoton ja käsittelyn järjestämistä koskevien määräysten osalta 1. ASIAKIRJAN TAUSTA Ehdotus toimitettiin Euroopan parlamentille ja neuvostolle (asiakirja KOM(2006) 269 lopullinen – 2006/0088 COD): | 31. toukokuuta 2006 | Euroopan parlamentti antoi lausuntonsa ensimmäisessä käsittelyssä: | 9. heinäkuuta 2008 | Yhteinen kanta vahvistettiin: | 5. maaliskuuta 2009 | 2. KOMISSION EHDOTUKSEN TARKOITUS Tämän ehdotuksen tavoitteena on luoda jäsenvaltioille oikeudellinen perusta, jonka nojalla ne voivat ottaa pakolliset biometriset tunnisteet (kasvokuva ja kymmenen sormenjälkeä) viisuminhakijoilta. Ehdotuksella pyritään myös asettamaan oikeudelliset puitteet jäsenvaltioiden konsulaattien organisoimiseksi ja konsulaattien välisen yhteistyön kehittämiseksi viisumitietojärjestelmän (VIS) täytäntöönpanon osalta. 3. YHTEISTÄ KANTAA KOSKEVAT HUOMIOT Neuvoston yhteiseen kantaan sisältyy Euroopan parlamentin ja neuvoston kompromissi, jonka ne saavuttivat keskusteluissa, jotka käytiin Euroopan parlamentin hyväksyttyä lausuntonsa ensimmäisessä käsittelyssä 9. heinäkuuta 2008, ja 2. joulukuuta 2008 käytyjen poliittisten kolmikantaneuvottelujen jälkeen. Kyseisessä yhteisessä kannassa säilytetään olennaisilta osiltaan komission alkuperäisen ehdotuksen tärkeimmät tavoitteet. Siinä otetaan huomioon Euroopan parlamentin ensimmäisessä käsittelyssä hyväksymät tärkeimmät muutokset, joilla täydennetään ja selvennetään oikeudellisia puitteita, joita tarvitaan jäsenvaltioiden konsulaattien organisoimiseksi ja konsulaattien välisen yhteistyön kehittämiseksi viisumihakemusten vastaanoton ja käsittelyn osalta. Tärkeimmät erot yhteisen kannan ja komission alkuperäisen ehdotuksen välillä ovat seuraavat: - Ikäraja sormenjälkien ottamiselle. Vaikka komissio oli alun perin ehdottanut sormenjälkien ottamista 6 vuotta täyttäneiltä viisuminhakijoilta, yhteisessä kannassa ikäraja on 12 vuotta. Ikärajaa tarkastellaan uudelleen sen jälkeen, kun komissio on saanut Euroopan parlamentin pyynnöstä toteuttamansa selvityksen tulokset. - Ulkoisten palvelujen tarjoajien käyttö viisumihakemusten vastaanottamisessa. Ulkoisten palvelujen tarjoajien käyttöä jäsenvaltioissa koskevat erityisehdot täsmennettiin ja jäsenvaltioiden ja ulkoisten palvelujen tarjoajien välisissä oikeudellisissa asiakirjoissa mainittavat vähimmäisvaatimukset vahvistettiin. Vastineeksi välittömän konsulaatteihin pääsyn säilyttämisestä tarjotaan mahdollisuus periä viisuminhakijoilta ylimääräinen maksu huolimatta yhteisen konsuliohjeiston liitteessä 12 vahvistetuista maksuvapautuksista. Ylimääräisen maksun on oltava suhteessa niihin kuluihin, joita ulkoiselle palveluiden tarjoajalle on tehtäviensä hoidosta aiheutunut. Maksu olisi pyrittävä yhdenmukaistamaan osana paikallista konsuliyhteistyötä. Maksu saa olla enintään puolet yhteisen konsuliohjeiston liitteessä 12 vahvistetusta maksusta. - Kunniakonsulit Yhteisen kannan mukaan kunniakonsuleiden sallitaan vastaanottaa viisumihakemuksia ja kerätä biometrisiä tietoja. Kunniakonsuleihin, joilla ei ole edustamansa jäsenvaltion virkamiehen asemaa, sovelletaan samoja sääntöjä kuin ulkoisiin palveluiden tarjoajiin. - Suojattu tiedonsiirto Säännöksissä vahvistetaan oikeudelliset ja käytännölliset järjestelyt suojatulle tiedonsiirrolle jäsenvaltioiden välillä tai ulkoisten palveluiden tarjoajien ja jäsenvaltioiden välillä erityisesti kolmansissa maissa, joissa tietojen salaaminen ei ole sallittua. Ehdotukseen sisältyy merkittävät tietosuojaa koskevat takuut ja siinä vahvistetaan jäsenvaltion vastuu asiasta. Neuvoston vahvistama yhteinen kanta käsittää myös muita Euroopan parlamentin tarkistuksia, jotka koskevat tekstin sanamuotoa. 4. PÄÄTELMÄT Komissio hyväksyy yhteisen kannan, joka käsittää komission alkuperäisen ehdotuksen olennaiset osat ja täydentää niitä sekä Euroopan parlamentin tekemät keskeiset tarkistukset.